কন্যা শিশুর অসম্মানে সবক্ষেত্রে শুধুমাত্র পুরুষতান্ত্রিক মানসিকতাই দায়ী এমন নয় তা নিবন্ধটির শুরুতেই প্রমাণ দিয়েছি। নারীই নারীর শত্রু এটা বঙ্গভূমিতে বড়ই প্রচলিত কথা! এক পরিচিত নারীকে জানি যিনি সরকারের প্রথমশ্রেণির কর্মকর্তা হিসেবে একটি শিক্ষা প্রতিষ্ঠানে কর্মরত। সম্প্রতি তার ৬ষ্ঠ তম কন্যা হয়েছে পুতের আশায়। হয়ত তার স্বামী খুব করে ছেলে সন্তান চাইছেন, বউকে চাপে রেখেছেন- এমনটা ভাবা যেতে পারে। কিন্তু ওই সুশিক্ষিত নারীর কথায় বোঝা যায় ‘ছেলে কেমনে নাহয় এর শেষ দেখে ছাড়বেন’ তিনি! বিস্ময়কর হলেও সত্যি, এই আধুনিক যুগেও কন্যা শিশুকে অবজ্ঞা করবার মতো এমন চিন্তার বৈকল্য সমাজ সংসারে চালু আছে!